La Llei 18/2001, de 31 de desembre, d'orientació agrària, té com a objectiu consolidar l'activitat agrària a Catalunya i millorar les condicions en què s'exerceix per aconseguir, entre d'altres, un sector agrari competitiu i professional, respectuós amb el medi, amb unes produccions de qualitat al servei del consum.
En relació amb l'àmbit de la producció i la sanitat ramadera, la Llei esmentada estableix una línia d'actuació per fomentar les agrupacions de persones ramaderes, així com acords amb l'Administració per contribuir a la gestió integrada de la producció ramadera, la millora de la sanitat i la prestació de serveis de gestió, assistència i la transferència tecnològica.
El Departament d'Agricultura, Alimentació i Acció Rural (DAR) considera necessari que es continuï fomentant que les agrupacions de defensa sanitària ramadera duguin a terme programes sanitaris destinats a prevenir determinades malalties que afecten els conills, les abelles, el bestiar vaquí, el bestiar porcí, el bestiar oví i cabrum i el sector avícola.
Per assegurar la màxima transparència de les mesures adoptades i un seguiment efectiu, d'acord amb el marc jurídic actual, s'ha optat per sotmetre els ajuts d'aquesta Ordre al Reglament (CE) núm. 1857/2006, de la Comissió, de 15 de desembre de 2006, sobre aplicació dels articles 87 i 88 del Tractat als ajuts estatals per a les petites i mitjanes empreses dedicades a la producció de productes agrícoles i que modifica el Reglamento (CE) 70/2001 (DOUE L 358, de 16.12.2006).
D'acord amb el que preveu l'article 20.1 de l'esmentat Reglament de la Comissió, li ha estat assignat el número d'ajut XA-158/2009.
Conseqüentment, valorada la conveniència de donar suport al sector ramader mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya, a proposta de la Direcció General d'Agricultura i Ramaderia, i en ús de les atribucions que m'han estat conferides,
Aprovar les bases reguladores dels ajuts destinats a l'execució de programes de sanitat animal, les quals es publiquen a l'annex d'aquesta Ordre
2.1 Convocar els ajuts destinats a l'execució de programes de sanitat animal per al 2009, d'acord amb les bases reguladores aprovades a l'article anterior.
2.2 El termini de presentació de sol·licituds serà des de l'endemà de la publicació de l'Ordre al DOGC fins al 30 de setembre de 2009, inclòs.
2.3 Els ajuts d'aquesta Ordre aniran a càrrec de la partida pressupostària AG03D/482000100/6110 dels pressupostos del DAR per a l'any 2009, dotada amb un import màxim de 710.040,21 euros.
2.4 L'òrgan instructor dels expedients d'ajut és el Servei de Producció Ramadera.
2.5 L'òrgan competent per a emetre la resolució sobre les sol·licituds és el director o la directora general d'Agricultura i Ramaderia.
A aquests efectes es nomena una Comissió de valoració que serà l'òrgan col·legiat encarregat de valorar les sol·licituds d'ajuts, formada pel subdirector o la subdirectora general de Ramaderia, el/la cap de Servei de Sanitat Animal i el/la cap de Servei de Producció Ramadera.
2.6 El termini màxim per emetre la resolució i notificar-la per escrit a la persona sol·licitant serà de dos mesos a comptar des de la data en què finalitza el termini de presentació de sol·licituds.
En cas que no es dicti resolució expressa la sol·licitud es considera desestimada per silenci administratiu.
2.7 Contra la resolució del director o la directora general d'Agricultura i Ramaderia, que no exhaureix la via administrativa, es podrà interposar recurs d'alçada davant el conseller o consellera d'Agricultura, Alimentació i Acció Rural en el termini d'un mes a comptar a partir de l'endemà de la notificació de la resolució, sense perjudici que es pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Alimentació i Acció Rural es podrà interposar en el termini de tres mesos a comptar a partir de la data en què s'exhaureixi el termini per emetre resolució i notificar-la tal com estableix l'apartat anterior.
2.8 Els ajuts concedits es faran públics a la web htt//:www.gencat.cat/dar/ajuts/, fent ús dels mitjans electrònics establerts, i s'exposaran en el tauler d'anuncis de les dependències del DAR.
Aquests ajuts tenen naturalesa d'ajut d'estat, per la qual cosa la Comissió Europea pot emetre una decisió per la qual tant les bases reguladores i la convocatòria com les resolucions de concessió es podran modificar, si escau, per adaptar-les als termes del pronunciament esmentat.
Barcelona, 14 de setembre de 2009
L'objecte dels ajuts que estableix l'Ordre és l'execució dels programes sanitaris, realitzats dins del termini comprès entre el 2 de setembre de 2008 i l'1 de setembre de 2009, adreçats a la prevenció de les malalties que s'esmenten a continuació, les quals afecten les espècies animals que també es detallen:
a) Conills: mixomatosi, malaltia vírica hemorràgica, parasitosis externes i internes.
c) Vaquí: tuberculosi, brucel·losi, leucosi, mamitis i parasitosi.
Així mateix, també serà objecte de subvenció l'utillatge necessari per executar el programa sanitari en el bestiar vaquí de maneig especial.
d) Vedells d'engreix: parasitosis externes i internes, i tractaments preventius i la realització de cursos de formació adreçats als ramaders per divulgar el programa de control de la llengua blava.
e) Porcí: l'execució del programa sanitari mínim que estableix la normativa vigent i la realització de cursos de formació adreçats als ramaders per divulgar el programa de control, lluita i eradicació de la malaltia d'Aujeszky.
f) Oví i cabrum: parasitosis externes i internes, i tractaments preventius.
g) Aviram: l'execució del programa sanitari obligatori inclòs en el pla sanitari avícola, execució dels programes oficials de control de salmonel·les zoonòtiques que estableix la normativa vigent i la realització de cursos de formació adreçats als ramaders per divulgar el programa de control de les salmonel·les zoonòtiques..2 Persones beneficiàries de l'ajut
Poden ser persones beneficiàries de l'ajut les persones físiques o jurídiques titulars d'explotacions ramaderes de Catalunya que compleixin els requisits següents:
a) Ser definides com a microempreses, petites i mitjanes empreses, d'acord amb el que estableix l'annex I del Reglament (CE) núm. 800/2008, de la Comissió, de 6 d'agost (DO L 214, de 9.8.2008), sobre definició de pime.
b) Que sol·licitin la prestació dels serveis en matèria de sanitat animal a una única associació, agrupació o agrupacions de defensa sanitària
c) Que les explotacions ramaderes de les quals és titular estiguin inscrites en el Registre d'explotacions ramaderes que preveu el Decret 61/1994, de 22 de febrer, sobre regulació de les explotacions ramaderes.
d) Que els tractaments terapèutics que s'instaurin en l'aplicació del programa sanitari objecte d'ajut s'hauran d'anotar en un registre que conservarà la persona titular de l'explotació, en compliment del que disposa l'article 8 del Reial decret 1749/1998, de 31 de juliol, pel qual s'estableixen les mesures de control aplicables a determinades substàncies i els seus residus en els animals vius i els seus productes..3 Entitats sol·licitants perceptores dels ajuts
3.1 Poden ser entitats perceptores de l'ajut les entitats que duguin a terme algun dels programes sanitaris als quals fa referència l'apartat 1 d'aquestes bases, i que s'esmenten a continuació:
a) Les associacions de persones cunicultores i les associacions de persones apicultores.
b) Les agrupacions de persones ramaderes de vaquí que tinguin establerts concerts de sanejament amb el DAR.
c) Les agrupacions de defensa sanitària de bestiar porcí, oví/cabrum, cunícola, vaquí de carn i aviram que duguin a terme el programa sanitari mínim establert per a cada espècie, que estiguin reconegudes com a tals per resolució del director o la directora general d'Agricultura i Ramaderia o que estiguin en tràmit de reconeixement amb l'informe favorable del Servei de Sanitat Animal.
3.2 Les entitats sol·licitants han de dur a terme les actuacions que defineix l'apartat 1 d'aquestes bases, i per les quals sol·liciten l'ajut, a totes les persones beneficiàries sol·licitants dels seus serveis..4 Altres obligacions de les persones beneficiàries i les entitats sol·licitants
Les actuacions sanitàries portades a terme a les explotacions ramaderes en l'execució dels programes objecte de subvenció s'hauran de consignar als fulls d'incidències del llibre d'explotació ramadera..5 Tipus i quantia dels ajuts
5.1 L'ajut té caràcter de subvenció en espècie a la persona beneficiària mitjançant la prestació de serveis per part de les entitats sol·licitants, les quals han d'executar els programes sanitaris a que fa referència l'apartat 1 d'aquestes bases.
5.2 La quantia màxima destinada a aquest ajut i l'aplicació pressupostària a la qual s'ha d'imputar és la que determina l'article 2.3 de l'Ordre de convocatòria.
5.3 L'import de l'ajut no pot ser superior al 50% del pressupost de l'execució del programa sanitari, amb els màxims següents:
Conills: 1,8 euros per animal reproductor de més de divuit setmanes d'explotació controlada.
Vaquí: 8 euros per cap de bestiar de més de dotze mesos controlat davant la brucel·losi i la tuberculosi en les explotacions de races càrnies o de lídia no destinades a la producció de llet per a consum humà i 5 euros per cap de bestiar de més de dotze mesos controlat davant la brucel·losi i la tuberculosi en les explotacions lleteres.
Vedells d'engreix: 0,10 euros per cap de bestiar fins a 12 mesos.
Oví i cabrum: 0,45 euros per cap reproductor de més de divuit mesos.
Aviram: 50 euros per cada 1.000 aus reproductores i ponedores.
5.4 En bestiar vaquí de maneig especial se subvencionarà fins al 50% del valor de l'utillatge necessari per executar el programa sanitari, fins a un màxim de 6.000 euros.
5.5 En explotacions incloses en el programa de vigilància serològica de la malaltia de la llengua blava, se subvencionarà fins a 2 euros per mostra extreta en les explotacions de vaquí, i fins a 1 euro per mostra extreta a les explotacions d'oví i cabrum.
5.6 El càlcul de l'ajut es realitzarà dividint el total del pressupost de l'exercici destinat a aquesta línia d'ajut entre el número total d'animals/ruscs objecte de subvenció que compleixin els programes sanitaris.
5.7 L'import obtingut de l'operació que descriu l'apartat 5.6 anterior es multiplicarà pel total d'animals/ruscs objecte de subvenció, inclosos en cadascuna de les sol·licituds, que compleixin els programes sanitaris.
5.8 La determinació de la quantia de l'ajut es realitzarà en funció del nombre total d'animals/ruscs objecte de subvenció que compleixin els programes sanitaris inclosos en les sol·licituds i en funció de les disponibilitats pressupostàries, i d'acord amb els criteris de prioritat que estableix l'apartat 6 d'aquestes bases reguladores.
5.9 En el bestiar oví i cabrum, per calcular l'import final de l'ajut, només es tindran en compte els caps de més de divuit mesos que hagin estat sanejats dins del marc de la campanya de sanejament ramader de l'any en el qual se sol·licita l'ajut.
5.10 En el cas de les associacions de defensa sanitària de porcí, el fet que no es duguin a terme els cursos de formació adreçats a les persones ramaderes per divulgar el programa de control, lluita i eradicació de la malaltia d'Aujeszky suposarà la reducció del 20% de l'import final de l'ajut.
5.11 Només se subvencionaran les extraccions de mostres per al programa de vigilància serològica de la malaltia de la llengua blava en les explotacions que hagin complert el programa sanitari.
5.12 En les agrupacions de persones ramaderes de vaquí, l'incompliment del programa sanitari suposarà que no se subvencioni ni el programa sanitari ni l'utillatge necessari per executar-lo..6 Criteris de prioritat
En el cas que els ajuts sol·licitats superin l'import màxim que estableix la convocatòria, els barems màxims que estableix l'apartat 5 d'aquestes bases es reduiran en funció dels criteris de prioritat que es detallen a continuació, aplicats en l'ordre que es detalla:
a) Repercussió de les actuacions subvencionades en la millora de la situació sanitària.
b) Necessitat de fomentar el programa sanitari d'una determinada espècie per al desenvolupament de la sanitat del sector ramader corresponent.
-.7 Concurrència amb altres ajuts.
Els ajuts establerts en aquesta Ordre no es podran concedir en concurrència amb altres ajuts estatals de l'article 87.1 del Tractat, ni amb contribucions financeres dels estats membres, incloses les que regula l'article 88.1, paràgraf segon, del Reglament (CE) núm. 1698/2005, del Consell de 20 de setembre, relatiu a l'ajut al desenvolupament rural mitjançant el Fons Europeu Agrícola de Desenvolupament Rural (FEADER) (DOUE núm. 277, de 21.10.2005), ni amb contribucions financeres de la Comunitat, per als mateixos costos subvencionables, si això comporta una intensitat d'ajut superior a la que fixa el Reglament (CE) núm. 1857/2006.
Així mateix, aquests ajuts no es podran concedir en concurrència amb els ajuts de minimis recollits al Reglament (CE) núm. 1535/2007, de la Comissió, de 20 de desembre, relatiu a l'aplicació dels articles 87 i 88 del Tractat als ajuts de minimis al sector de la producció de productes agrícoles (DOUE núm. 337, de 21.12.2007), respecte a les mateixes despeses, si això comporta una intensitat d'ajut superior a la que fixa el Reglament (CE) núm. 1857/2006..8 Sol·licituds i documentació
8.1 Les sol·licituds per acollir-se a aquests ajuts es formalitzaran en imprès normalitzat que es podrà recollir en qualsevol oficina del DAR i descarregar des de la web www.gencat.cat/dar/ajuts.
Aquestes sol·licituds s'adreçaran al director o la directora general d'Agricultura i Ramaderia, es presentaran en les oficines comarcals del DAR, preferentment, sense perjudici de fer ús de la resta de mitjans que estableix la Llei 30/1992, de 26 de novembre, dins el termini establert en la convocatòria.
8.2 A les sol·licituds s'ha d'adjuntar la documentació que es detalla a continuació.
No obstant això, no caldrà presentar la documentació que ja s'hagi presentat anteriorment en el DAR i de la qual no hagin variat les dades i continuïn sent vigents.
En aquest cas, quan s'iniciï el procediment administratiu en una oficina del DAR diferent a la que es va presentar la documentació caldrà indicar en l'imprès de sol·licitud en quin procediment, campanya o any i unitat del DAR es va aportar la documentació requerida:
a) Fotocopia compulsada del NIF de la persona sol·licitant i DNI/NIE de qui la representi.
b) Acreditació de la representació per qualsevol mitjà vàlid en dret que en deixi constància.
c) Fotocòpia compulsada de les escriptures i/o estatuts registrats de l'entitat sol·licitant.
d) Certificat actualitzat d'inscripció en el registre administratiu corresponent emès en l'any 2009.
En el cas que es tracti d'un registre gestionat pel DAR no serà necessari aportar cap certificació d'inscripció.
e) Certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
f) memòria del programa sanitari a dut a terme signada pel president o la presidenta i pel veterinari o la veterinària responsable de l'associació o agrupació.
g) Pressupost detallat del programa sanitari signat pel president o la presidenta i pel veterinari o la veterinària responsable de l'associació o agrupació.
h) En el cas de les associacions de persones ramaderes de bestiar vaquí de maneig especial que sol·licitin subvenció per adquirir utillatge especial, descripció de la inversió realitzada i pressupost.
i) Les associacions de persones ramaderes de bestiar vaquí i les agrupacions de defensa sanitària d'oví i cabrum hauran d'indicar, si escau, la identificació de les explotacions incloses en el programa de vigilància serològica amb sentinelles de la malaltia de la llengua blava.
j) Documentació justificativa de les actuacions realitzades, d'acord amb el que estableix l'apartat 10 d'aquestes bases.
Si és la primera vegada que s'inicia una relació amb el DAR o han variat les dades des de la presentació del full de dades bancàries s'ha de presentar l'imprès EF-013, que es podrà obtenir en qualsevol de les dependències del DAR o en la www.gencat.cat/dar/ajuts.
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions.
c) No haver sol·licitat cap altre ajut per a la mateixa finalitat, tenint en compte el supòsit que preveu l'apartat 7 d'aquestes bases, referit a la concurrència amb altres ajuts.
8.4 La presentació de la sol·licitud de l'ajut per part de la persona interessada comportarà l'autorització al DAR per a obtenir els certificats necessaris per a la tramitació de l'ajut a emetre per l'Agència Estatal d'Administració Tributària i per la Tresoreria General de la Seguretat Social, així com pel Departament d'Economia i Finances i qualsevol altres que exigeixi la normativa reguladora en matèria de subvencions.
Si la persona sol·licitant denega expressament l'autorització esmentada, mitjançant l'imprès de sol·licitud, caldrà que aporti el certificat o els certificats que es tracti en el moment de la presentació de la sol·licitud d'ajut..9 Tramitació i resolució
9.2 La Comissió de valoració podrà sol·licitar tots els documents i els informes que consideri necessaris per a l'elaboració de l'informe d'avaluació.
9.3 Quan les sol·licituds qualificades d'auxiliables superin la disponibilitat pressupostària la Comissió de valoració proposarà l'assignació dels fons, d'acord amb els criteris de prioritat, establerts a l'apartat 6 d'aquestes bases reguladores.
9.4 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per emetre resolució.
9.5 En la resolució de concessió figuraran, com a mínim, el número d'identificació de l'ajut estatal assignat per la Comissió, l'import màxim de l'ajut, les condicions que haurà de complir la persona beneficiària, el caràcter d'ajut d'estat, així com esment exprés del Reglament (CE) 1857/2006 que regeix aquest règim d'ajuts, juntament amb el títol i la referència de publicació en el DOUE, i la procedència dels fons amb els que es finança l'ajut.
Així mateix s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'administració tributària i la social i amb la Generalitat de Catalunya.
9.6 La resolució de concessió es pot modificar en cas d'alteració de les condicions que van determinar l'atorgament, ja siguin les relatives a la persona beneficiària o com a conseqüència d'una decisió de a l'administració..10 Justificació i pagament
10.1 Les persones beneficiàries han d'haver realitzat les actuacions objecte dels ajuts entre el 2 de setembre de 2008 i l'1 de setembre de 2009 i, d'acord amb el que disposa l'apartat 8 d'aquestes bases, justificar-les amb la presentació de la sol·licitud, per tal que com a màxim el dia 31 de desembre de 2009 es pugui procedir a la certificació i comprovació de l'execució de les activitats previstes.
10.2 En el cas d'agrupacions ramaderes de vaquí, la justificació de l'execució del programa sanitari es realitzarà mitjançant la presentació de la documentació següent:
a) Certificat emès pel personal veterinari responsable de l'agrupació on es certifiqui l'execució de les actuacions sanitàries que es detallen a la memòria del programa sanitari presentada amb la sol·licitud, i la relació indicada a l'apartat 10.9.
b) Documents originals, o còpies compulsades, de les factures i dels comprovants de pagament corresponents, que justifiquen l'adquisició d'utillatge necessari per executar el programa sanitari en bestiar de maneig especial.
10.3 En el cas de les agrupacions de defensa sanitària de vedells d'engreix, la justificació de l'execució del programa sanitari es realitzarà mitjançant la presentació de la documentació següent:
a) Certificat emès pel personal veterinari responsable de l'agrupació on es certifiqui l'execució de les actuacions sanitàries que es detallen a la memòria del programa sanitari presentada amb la sol·licitud i la relació indicada a l'apartat 10.9.
b) Per justificar els cursos de formació adreçats a les persones ramaderes per divulgar el programa de control de la llengua blava, cal presentar un informe amb indicació del tipus de divulgació, data i el lloc de realització i identificació de les persones assistents.
10.4 En el cas de les agrupacions de persones cunicultores, la justificació d'execució del programa sanitari es realitzarà mitjançant presentació d'un certificat emès pel personal veterinari responsable de l'agrupació on es certifiqui l'execució de les actuacions sanitàries que es detallen a la memòria del programa sanitari presentada amb la sol·licitud i la relació indicada en l'apartat 10.9.
10.5 En el cas d'agrupacions de persones apicultores, la justificació d'execució del programa sanitari es realitzarà mitjançant la presentació d'un certificat emès pel personal veterinari o tècnic responsable de l'agrupació on es certifiqui l'execució de les actuacions sanitàries que es detallen a la memòria del programa sanitari presentada amb la sol·licitud i la relació indicada a l'apartat 10.9.
10.6 En el cas d'agrupacions de defensa sanitària de bestiar porcí, la justificació de l'execució del programa sanitari es realitzarà mitjançant la presentació de la documentació següent:
a) Certificat emès pel personal veterinari responsable de l'agrupació on es certifiqui l'execució de les actuacions sanitàries que es detallen a la memòria del programa sanitari presentada amb la sol·licitud i la relació indicada en l'apartat 10.9.
b) Per justificar els cursos de formació adreçats a les persones ramaderes per divulgar el programa de control, lluita i eradicació de la malaltia d'Aujeszky, cal presentar un informe amb indicació del tipus de divulgació, data i el lloc de realització i identificació de les persones assistents.
10.7 En el cas d'agrupacions de defensa sanitària d'oví i cabrum, la justificació de l'execució del programa sanitari es realitzarà mitjançant la presentació d'un certificat emès pel personal veterinari responsable de l'agrupació on es certifiqui l'execució de les actuacions sanitàries que es detallen a la memòria del programa sanitari presentada amb la sol·licitud i la relació indicada a l'apartat 10.9.
10.8 En el cas d'agrupacions de defensa sanitària d'aviram, la justificació de l'execució del programa sanitari es realitzarà mitjançant la presentació de la documentació següent:
a) Certificat emès pel personal veterinari responsable de l'agrupació on es certifiqui l'execució de les actuacions sanitàries que es detallen a la memòria del programa sanitari presentada amb la sol·licitud i la relació que indica l'apartat 10.9.
b) Per justificar els cursos de formació adreçats als ramaders per divulgar el programa de control de les salmonel·les zoonòtiques, cal presentar un informe amb indicació del tipus de divulgació, la data i el lloc de realització i identificació de les persones assistents.
10.9 Les dades corresponents a la justificació de l'execució del programa sanitari, que estableixen els punts 10.2, 10.3, 10.4, 10.5, 10.6, 10.7 i 10.8 s'hauran de presentar mitjançant una relació en format de paper i en un fitxer informàtic (excel o acces) amb, com a mínim, les dades següents:
Les marques oficials de les explotacions integrants, ordenades per ordre creixent, indicant a quina comarca pertanyen.
En el cas de les explotacions de vaquí amb especificació del règim de l'explotació: de races càrnies o de lídia no destinades a la producció de llet per a consum humà i lleteres, i especificació de les explotacions incloses en el programa serològic amb sentinelles de la llengua blava.
Per a cada explotació el nombre, segons el tipus de sol·licitant, de:
Caps de conills reproductors de més de divuit setmanes.
Caps de vaquí de més de dotze mesos.
Caps de vedells d'engreix de menys de 12 mesos
Caps d'oví i cabrum de més de divuit mesos.
Caps de bestiar porcí reproductor en el moment de realitzar l'extracció de sang i cens d'engreix existent en el moment de presentar les dades finals.
Cens, per categories, d'aviram que hi hagi a cada explotació.
Per a cada explotació el nombre de controls, vacunacions o tractaments efectuats, segons el tipus de sol·licitant:
Vaquí: intradermotuberculinitzacions realitzades i, per a les explotacions amb animals sentinella de llengua blava, el nombre d'extraccions.
Vedells d'engreix: desparasitacions realitzades.
Conills: vacunacions de mixomatosi i malaltia vírica hemorràgica, i desparasitacions realitzades.
Abelles: controls de Varroa realitzats
Porcí: nombre i data de les extraccions de sang efectuades directament o supervisades pel responsable sanitari de l'ADS a cada una de les explotacions de reproductores i engreix que integren l'agrupació de defensa sanitària.
Pel que fa a les vacunacions contra la malaltia d'Aujeszky, només es tindran en compte les dades que el personal veterinari responsable de la malaltia d'Aujeszky en les explotacions porcines hagi comunicat al DAR.
Oví/cabrum: desparasitacions realitzades i, per a les explotacions amb animals sentinella de llengua blava, el nombre d'extraccions.
Aviram: controls de salmonel·la zoonòtica realitzats
10.10 Els òrgans competents del DAR comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
A aquests efectes les persones beneficiàries han de facilitar tota la informació complementària que els sigui requerida pel DAR.
10.11 El pagament de la subvenció es realitzarà amb una certificació prèvia dels serveis competents del DAR segons la qual l'activitat i la despesa realitzades estan degudament justificades.
10.12 Les persones beneficiàries, per a rebre l'import de les subvencions han d'estar al corrent de les obligacions amb l'administració tributària i la social en el moment que el DAR realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
10.13 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb l'establert en el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya..11 Invalidesa de la resolució de concessió i reintegrament de les quantitats percebudes indegudament
11.2 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament en els casos que estableix l'article 37 de la llei 38/2008, general de subvencions i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
11.3 El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre del règim jurídic de les administracions públiques i el procediment administratiu comú, sense perjudici de les especialitats que estableixin la Llei 38/2003, de 17 de novembre, i el Decret legislatiu 3/2002, de 24 de desembre..12 Inspecció i control
Els òrgans competents del DAR tenen la facultat de realitzar els controls que considerin necessaris per a comprovar les dades que justifiquen l'atorgament de l'ajut i d'inspeccionar les explotacions per comprovar que es compleixen la destinació dels ajuts, els requisits i compromisos establerts en aquestes bases reguladores..13 Infraccions i sancions